CELEX: 32018R1991
Language: sk
Date: 2018-12-13 00:00:00
Title: Vykonávacie nariadenie Komisie (EÚ) 2018/1991 z 13. decembra 2018, ktorým sa povoľuje umiestnenie bobuľových plodov Lonicera caerulea L. na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie (EÚ) 2017/2470 (Text s významom pre EHP)

17.12.2018   
               
               
                  SK
               
               
                  Úradný vestník Európskej únie
               
               
                  L 320/22
               
            
         VYKONÁVACIE NARIADENIE KOMISIE (EÚ) 2018/1991
         z 13. decembra 2018,
         ktorým sa povoľuje umiestnenie bobuľových plodov Lonicera caerulea L. na trh ako tradičnej potraviny z tretej krajiny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 15 ods. 4,
         keďže:
         
                     (1)
                  
                  
                     V nariadení (EÚ) 2015/2283 sa stanovuje, že na trh v rámci Únie možno umiestňovať iba nové potraviny, ktoré sú povolené a zaradené do únijného zoznamu. Tradičná potravina z tretej krajiny je nová potravina vymedzená v článku 3 nariadenia (EÚ) 2015/2283.
                  
               
                     (2)
                  
                  
                     Podľa článku 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.
                  
               
                     (3)
                  
                  
                     Podľa článku 15 ods. 4 nariadenia (EÚ) 2015/2283 má Komisia rozhodnúť o povolení a umiestnení tradičnej potraviny z tretej krajiny na trh Únie.
                  
               
                     (4)
                  
                  
                     Dňa 26. januára 2018 spoločnosť Soloberry Ltd. (ďalej len „žiadateľ“) predložila Komisii oznámenie o úmysle umiestniť na trh Únie bobuľové plody Lonicera caerulea L. („Haskap“) ako tradičnú potravinu z tretej krajiny v zmysle článku 14 nariadenia (EÚ) 2015/2283. Žiadateľ žiada, aby bežná populácia mohla konzumovať bobuľové plody Lonicera caerulea L. ako také (čerstvé alebo mrazené).
                  
               
                     (5)
                  
                  
                     Zo zdokumentovaných údajov, ktoré predložil žiadateľ, vyplýva, že bobuľové plody Lonicera caerulea L. majú históriu bezpečného používania potraviny v Japonsku.
                  
               
                     (6)
                  
                  
                     Podľa článku 15 ods. 1 nariadenia (EÚ) 2015/2283 Komisia 28. februára 2018 postúpila platné oznámenie členským štátom a Európskemu úradu pre bezpečnosť potravín (ďalej len „úrad“).
                  
               
                     (7)
                  
                  
                     Členské štáty ani úrad nepredložili Komisii v rámci štvormesačnej lehoty stanovenej v článku 15 ods. 2 nariadenia (EÚ) 2015/2283 riadne odôvodnené námietky k bezpečnosti umiestňovania bobuľových plodov Lonicera caerulea L. na trh v rámci Únie.
                  
               
                     (8)
                  
                  
                     Komisia by preto mala v rámci Únie povoliť umiestňovanie bobuľových plodov Lonicera caerulea L. na trh a aktualizovať únijný zoznam nových potravín.
                  
               
                     (9)
                  
                  
                     Vykonávacie nariadenie (EÚ) 2017/2470 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            
               1.   Bobuľové plody Lonicera caerulea L. špecifikované v prílohe k tomuto nariadeniu sa zaraďujú do únijného zoznamu povolených nových potravín podľa vykonávacieho nariadenia (EÚ) 2017/2470.
            
            
               2.   Zápis v únijnom zozname uvedenom v odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.
            
         
         
            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. decembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 327, 11.12.2015, s. 1.
         
            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
      
      
         
            PRÍLOHA
            Príloha k vykonávaciemu nariadeniu (EÚ) 2017/2470 sa mení takto:
            
                        1.
                     
                     
                        Do tabuľky 1 (Povolené nové potraviny) sa v abecednom poradí vkladá tento zápis:
                        
                                    Povolená nová potravina
                                 
                                 
                                    Podmienky, za ktorých možno novú potravinu používať
                                 
                                 
                                    Doplňujúce špecifické požiadavky na označovanie
                                 
                                 
                                    Iné požiadavky
                                 
                              
                                    „Bobuľové plody Lonicera caerulea L. (haskap)
                                    (tradičná potravina z tretej krajiny)
                                 
                                 
                                    Nešpecifikované
                                 
                                 
                                    Názov novej potraviny na označení potravín, ktoré ju obsahujú, je ‚Plody haskap (Lonicera caerulea)‘.“
                                 
                                 
                                     
                                 
                              
                  
                        2.
                     
                     
                        Do tabuľky 2 (Špecifikácie) sa v abecednom poradí vkladá tento zápis:
                        
                                    Povolená nová potravina
                                 
                                 
                                    Špecifikácie
                                 
                              
                                    „Bobuľové plody Lonicera caerulea L. (haskap)
                                    (tradičná potravina z tretej krajiny)
                                 
                                 
                                    
                                       Opis/definícia:
                                    
                                    Tradičnou potravinou sú čerstvé a mrazené bobuľové plody Lonicera caerulea odrody edulis.
                                    
                                       Lonicera caerulea L. je listnatý ker patriaci do čeľade Caprifoliaceae.
                                    Typické nutričné zložky bobuľových plodov haskap (uvedené pre čerstvé plody):
                                    Sacharidy: 12,8 %
                                    Vlákno: 2,1 %
                                    Lipidy: 0,6 %
                                    Proteíny: 0,7 %
                                    Popol: 0,4 %
                                    Voda: 85,5 %“